Apple ще плати над $300 милиона заради нарушени патенти - Money.bg\nТехнологичният гигант Apple ще трябва да заплати 308,5 млн.$ на Personalized Media Communications. Причината: жури на федерален съд в Маршал, Тексас, нареди, че компанията е нарушила патент, свързан с управлението на цифровите права. Personalized Media успя да осъди Apple за това, че концернът е нарушил патента ѝ с редица технологии, включително FairPlay, която се използва за разпространение на криптирано съдържание от неговите приложения iTunes, App Store и Apple Music.\nЕксперт, нает от ищеца е изчислил, че Apple дължи хонорари за 240 млн.$. След петдневен процес съдебните заседатели в Тексас наредиха на подсъдимите да заплатят текущо възнаграждение, което обикновено зависи от нивото на продажбите или употребата. От своя страна, от Apple заявиха, че са разочаровани от решението и ще го обжалват.\nPersonalized Media Communications е компания от тези, които в индустрията наричат "патентен трол". Същите подават иск срещу Apple още през 2015 г., но той е обжалван пред Съда за патентно проучване и обжалване. По-късно обаче, през 2020 г., Американският апелативен съд отмени решението, че някои искове за патенти са невалидни и по този начин съживи делото и го върна за разглеждане.\nПатентният трол Personalized Media Communications е подал иск и срещу Netflix, който ще се гледа в Ню Йорк.\nИкономически новини / Компании / Бизнес / Apple ще плати над $300 милиона заради нарушени патенти


Комплект Здраве мама | Моето тяло, Козметика за бременни и майки, ПОДАРЪЧНИ КОМПЛЕКТИ ЗА ТЯЛО, Козметика за бременни и майки, ПОДАРЪЧНИ КОМПЛЕКТИ ЗА ТЯЛО | Арома - Най-големият български производител на козметика!\nПодаръчен комплект Aroma Cocktails Pina Colada\nЦена: 12,79 9,99 лв.\nКаталожен №: 2000-000709_1\nКремът против стрии Здраве мама, съдържа патентована активна съставка CamadermТМ, добита от плодовете на черни боровинки, с доказано превантивно действие срещу стрии. CamadermТМ е натурална съставка, богата на флавоноиди, която подпомага еластиновия синтез и ограничава разграждането на колаген, като по този начин осигурява превенция от стрии.\nВключените в състава бадемово, авокадово и масло от карите допълнително омекотяват, хидратират и подхранват кожата. Маслата възстановяват липидния баланс и подобряват еластичността на кожата.\nВъзстановяващият балсам за зърна Здраве Мама подпомага успешното кърмене, като създава защитен филм, който предпазва и подхранва деликатната зона на зърната. Комбинацията от ланолин и палмово масло подобряват еластичността и предпазват кожата от изсушаване и нацепване.\nБалсамът е безвреден при поглъщане.\nПродуктите от серията Здраве мама са създадени да осигурят най-добрата грижа за кожата в периода на бременност и след него.\nФормулирани с високо съдържание на натурални съставки, продуктите отговарят на потребностите на кожата през всеки един етап от бременността, което ги прави нежни за майката и безопасни за бебето.\nДесилава Асенова\t17.04.2018 11:37 Сигнализирай за неуместен коментар\nСтрахотни продукти,бърза доставка и винаги с комплимент за клиента :)\nПълна козметична грижа за бебето и детето. 6 продукта от обновената серия Здраве Бебе с 20% отстъпка.\nКремът против стрии Здраве мама е специално създаден за периода на бременност и след раждане.\nВълнуващ аромат на сочен ананас въху кожата ... незабравимо сладко усещане\nШампоан с алое Здраве бебе - 400 мл\nШампоан за коса Здраве бебе в нова по-удобна и голяма опаковка от 400 мл


Полейте малините преди да зазреят плодовете\nМалината е растение на умерено влажния климат. Отглеждането й за промишлено производство на плодове в засушливи райони с високи летни температури се избягва. Но и по тези места в дворовете малината се отплаща с богата реколта при условие че се напояв... [още]\nВ основните лозарски райони цъфтежът на лозите започва в края на май-началото на юни. По-високата температура в началото на вегетацията може да го ускори. В места с по-хладен климат цъфтежът настъпва по-късно – към средата на юни. Сортовете, които ... [още]\nМладите дръвчета през месеца се подхранват с амониева селитра или размит в поливната вода пресен органичен тор. За ефекта от подхранването от първостепенно значение е постоянното поддържане на умерена почвена влажност чрез подходящи поливки. Целта е ... [още]\nКачеството на ягодовите плодове зависи от степента на узряването им при брането. При пълна зрелост те са силно обагрени и имат добър външен вид и вкус. Времето за беритба зависи от предназначението на реколтата. Ако ще ги продавате, те се берат в пол... [още]\nМахалебката, песъкиня дива череша (Prunus mahaleb L.) е едър храст или дърво от сем. Розоцветни. Разпространена е в Централна, Източна и Югозападна Европа, Кавказ, Средиземноморието, Югозападна Азия. В България расте по скалисти и каменисти, предимно... [още]


Кожено яке Zara , Adidas\nгр. София, Военна рампа днес 08:55\nДамско сако кадифе\nКафяво велурено яке естествена кожа - С размер - Cache&Cache\nгр. София, Люлин 10 днес 08:08\nЛенено сако на цветя\nДамско сребристо сако - 56 размер\nгр. София, Хиподрума днес 07:54\nЧерно сако - размер 44\nгр. София, Младост 2 днес 07:52\nгр. София, Левски В днес 07:50\nгр. София, Изток днес 07:48\nБизнес дамско сако\nгр. София, Абдовица днес 06:33\nДамско сако Том Тейлър\nгр. София, Надежда 2 днес 01:32\nЛятно дамско кожено яке\nКожено сако - яке UK16-18\nДамско сако и елек\nгр. София, Толстой вчера 23:26\nЯке Killer loop тип бомбър,яке Izaris с естествен косъм,яке Object\nгр. София, Зона Б-5-3 вчера 23:24\nDIDRIKSONS спортно яке\nASOS дамско дънково яке\nДамско късо яке пролет/лято\nгр. София, Зона Б-5-3 вчера 23:15\n3 бр за 15лв\nгр. София, Зона Б-18 вчера 23:09\nсака за пролетно-есенния сезон 5 лв. за брой\nгр. София, Редута вчера 23:09\nДамско яке Bershka,размер xs\nгр. София, Младост 3 вчера 22:55\nПоръчан-Ralph Lauren бежов блейзър сако бежово лен вълна S/M С/М 38\nгр. София, Оборище вчера 22:52\nTommy Hilfiger ,25лв\nгр. София, Абдовица вчера 22:17\nСтилно ватирано дамско яке в черен цвят\nЯке (парка) Clockhouse\nгр. София, НПЗ Хаджи Димитър вчера 21:51\nБлейзер Liebeskind Berlin\nДружба 1 (135)\nMoncler Яке м Букли Гр софия г Зимно яке г Сако за с Естествена кожа Яке с Дамско зимно яке Сако


ЕК одобри 200 млн. лв. за спасяване на български предприятия, засегнати от коронавируса - Новини от Бургас и региона\nЕК одобри 200 млн...\nЕвропейската комисия одобри българска схема в размер на 200 млн. лева в подкрепа на средни предприятия, засегнати от коронавируса.\nОдобрението е под временната рамка за държавна помощ, приета от Комисията през март.\nЕвропейският фонд за регионално развитие ще осигури съфинансиране от 87 млн. евро под формата на директна безвъзмездна помощ, като едно предприятие може да получи до 75 000 евро по тази линия. От помощта ще могат да се възползват фирми във всички сектори, с изключение на първична продукция и обработка на земеделски продукти, рибарство, аквакултури, както и от горския, финансовия и хазартния сектор.\nОчаква се от мярката да се облагодетелстват близо 1500 средно големи фирми.\nПомощта ще бъде предоставена преди 31 декември и няма да може да надвишава 800 000 евро за предприятие.


Най-новите 20 туристически джаджи - delo.bg\nНавигатор:ДЕЛО»световноДЕЛО»Най-новите 20 туристически джаджи\nОт Илияна Димитрова на 18.07.2016 18:30 световноДЕЛО\nПътуването – храна за душата, която обаче крие своите клопки. Всеки има необходимост от някакви туристически джаджи по време на полет или дълга ваканция с кола или влак. Независимо дали става дума за събирането на целия гардероб в малък куфар, съобразяването с ограничението от 100 мл в ръчния багаж или дори самото настаняване в самолета – никак не е трудно да изгубиш настроение още по пътя за мечтаната ваканция.\nТази година има бум на новите изобретения, предназначени да направят пътуванията по-лесни от всякога. От шал – възглавница за врат или зарядно за лаптоп с размерите на червило до торбичка за ценности, която се окача към сутиена! Кои са най-новите туристически джаджи за летния сезон?\nШал – възглавнца\nВъзглавничките за врат може и да са по-добре от нищо при полетите на дълги разстояния, но съвсем не са първенците, когато става дума за комфорт. Най-новият писък на технологиите е Trtl Travel Pillow – възглавница за пътуване, скрита в мек, удобен шал. Според дизайнерите й гъвкавата й структура осигурява ефект на хамака и е научно доказано, че държи главата и шията в по-добра ергономична позиция, отколкото традиционните U-образни възглавници.\nЧанта срещу кражби\nМоже и да изглежда мека, но тази чанта е проектирана да бъде наистина твърда срещу престъпността. Flak Sack е изработена от устойчив на разрези плат и подсигурена с ключалка от стомана. Нейните шнурове са от стоманена тел, а устойчивата каишка може да бъде прикрепена към столове или парапети. Чантата е подсилена и с материал за предпазване на карти и паспорти от безконтактната технология, използвана от крадците, за да черпят информация от тях.\nНай-удобната маска за очи\nНе разчитайте на безплатните маски, раздавани от повечето авиокомпании, ако се надявате на сладка дрямка в самолета. Терапевтичната маска Glo to Sleep използва снопове от синя светлина, за да успокои активните Бета-мозъчни вълни и да активизира Алфа-вълните, които отговарят за отдиха и добрия сън. Най-голямото предимство са кухините, които се образуват около очите при поставянето на маската, които не притискат деликатните зони както обикновените маски. Направена е от мека и нежна пяна, a регулиращите се презрамки, няма да Ви докарат главоболие.\nПестящи място кутии\nБутилка и кутия за лекарства в едно – Аsobu Pill Organizer Bottle е съд за вода, който има скрито приложение да съхранява медикаменти. Оборудван е с преносима чаша и достатъчно отделения за хапчета, с които да можете да изкарате една седмица.\nMobile Foodie Survival Kit пък е преносим стек за съхранение на 16 билки и подправки. Той е идеален е за добавяне на вкус към всяка скучна храна, с която може да се сблъскате по пътя.\nПазител на ценности\nАко някога сте преживели ужаса да изгубите паспорта, портфейла или ключове си – това е идеалното приложение, което ще промени живота Ви. XY Smart Item Finder е малка пластмасова джаджа, която може да закачите към всеки ценен предмет. Тя се синхронизира с телефона Ви, така че ако изгубите обекта, можете да получите сигнал от него или просто да го намерите с помощта на GPS. Още по-добре е, че има настройка, която Ви предупреждава чрез сигнал по телефона, ако сте се преместили прекалено далеч от ценната вещ. Така например, ще Ви напомни, ако сте на път да забравите ключовете си при излизане от къщи.\nСкрий вещите в бельото си\nНе е толкова неприятно, колкото звучи. Silk Bra Stash е малка торбичка, която се закача за каишката на сутиена, за да съхрани тайно ценностите Ви. Направена е от миеща се коприна и е с влагоустойчива подплата.\nПо същия начин, Sassy Stash е дантелен жартиер със серия от вградени джобове, където можете да носите телефон, ключове, пари в брой и дори грим. Той е изработен от разтеглив плат, покрит със силикон, така че няма да се смъкне надолу по крака Ви.\nИзправени пред дълъг полет, повечето от нас искат да захвърлят тромавите си обувки. Но е малко странно да се разхождаш нагоре-надолу само по чорапи. Затова на помощ идват Snoozies – нещо средно между чехли и чорапи, тези удобни обувки не се плъзгат и икономисват място в ръчния багаж.\nЗа някои неща, от друга страна, е добре да има достатъчно място, за да останат във вида, в който сме ги взели – любимата Ви риза, блуза или рокля, например. Patrona Shirt Skuttle е лека кутия, тежаща 500 грама, която предпазва дрехите от намачкване – перфектна е за бизнес пътувания.\nГъвкав чадър за пътувания\nПланирате пътуване до някъде, където времето е мрачно? При силни ветрове повечето чадъри – особено леките и преносимите – не могат да Ви помогнат. Не и WindHero Pro, които издържат на бури до 95 км/ч, няма да се счупят, ако се обърнат наопаки, но са достатъчно малки, за да не заемат цялото място в чантата Ви.\nКомпактни енергийни източници\nАдаптерите и зарядните са задължителни при пътуване, но не всички са създадени равни. Nomad Travel предлага универсална смарт версия с прибиращи се щифтове и щипка за USB порт.\nИскате още по-голямо пространство в куфара? Вече е възможно да избегнете разнасянето на три отделни обемисти зарядни устройства за вашия лаптоп, фотоапарат и телефон. Това става с помощта на Zolt – голям колкото червило, но в състояние да зарежда три устройства едновременно.\nПреносими домашни удобства\nПътешествията могат да бъдат трудни, когато става въпрос за пране, но и за това има решение. LifeVenture предлага широка гама от продукти за ежедневна употреба, включително перилен препарат, шампоан и сапун в тънки разтворими листове, които се активират след добавяне на вода. Това е и чудесен начин да заобиколите строгите правила за пренасяне на течности в самолетите, когато пътувате само с ръчен багаж.\nА за тези, които са чувствителни при сух въздух, има специален овлажнител, достатъчно малък, за да се побере на мястото на капачката на бутилка с вода. Портативният модел Satechi се захранва от USB и е страхотен за облекчаване на симптомите на простуда и грип, които често се появяват след полет.\nУниверсална SIM карта\nПосещението само на една чужда страна може да изстреля сметката на мобилния Ви телефон до неподозирани висоти, а за тези, които пътуват редовно до различни места по света, комуникацията може да се превърне в кошмар. И то, ако изобщо имате достъп до тези услуги. OneSimCard е доставчик, който има договори с мрежи в повече от 200 страни по света. Това означава 85% отстъпка при разговори, съобщения и достъп до данни, където и да сте. Освен това, е идеален за пътешественици, които преди да го открият са поддържали множество локални SIM-карти.\nОсобено удобно за къмпингари или туристи, това малко устройство с вградена батерия се превръща във фенер на стойка. BioLite BaseLantern предлага различни видове осветление според настроението, а батерията му може и да зарежда електрическите Ви уреди.\nНай-добрите шумоизолиращи слушалки\nЕдва след като сложите шумоизолиращи слушалки, ще осъзнаете колко неприятно силен е всъщност шумът в самолета. QuietComfort 25 са със специална възглавничка и се свиват до една четвърт от размера си, когато не ги използвате. По-достъпни са слушалките на Sennheiser, които осигуряват ясен звук и дълбок бас. А кабелът им никога не се оплита.\nЧетки за зъби от ново поколение\nАко искате да инвестирате в мощна електрическа четка за зъби с лесни за пренасяне приставки, изберете Philips DiamondClean. Това е модел с няколко различни настройки за почистване, но магията му в е начина, по който се зарежда. У дома просто го поставяте в специалното стъкло и четката се зарежда през нощта. Когато сте в движение, неговата кутия играе ролята на зарядно.\nЗа да отидете още по-далеч, обаче, може да изберете четка, която се захранва от слънчевата енергия. Звучи странно, но моделът ion5 на Soladey използва отрицателно заредени йони, които се активират от слънцето, за да премахне плаката и убие бактериите. Не изисква батерии или паста за зъби, а само вода.\nПредишна публикацияНай-красивите градини в света (уникални снимки)\nСледваща публикация Антонио Бандерас ще изиграе модния гуру Версаче


Суарес Наваро: Искам да завърша кариерата си на Олимпиадата – TennisKafe\nСуарес Наваро: Искам да завърша кариерата си на Олимпиадата\n13:30 - януари 30, 2021, от Иван Недялков\nСветовната №85 Карла Суарес Наваро заяви в интервю за BBC, че е решена да участва в поне още един голям турнир, преди да сложи край на кариерата си. Миналата година испанката разкри, че страда от болестта на Ходжкин и ще ѝ се наложи да премине през шестмесечна химиотерапия. Тази седмица бившата №6 в света сподели в Twitter, че възстановяването ѝ преминава по план и лечението скоро ще приключи.\n„Не искам хората да ме запомнят в болнично легло. Бих искала отново да участвам в голям турнир. За мен би било сбъдната мечта да приключа кариерата си на Олимпийските игри“ каза 32-годишната испанка.\nАко испанката се възстанови навреме за Игрите това лято тя вероятно ще играе в турнира на двойки заедно с бившата си съотборничка от националния тим Гарбине Мугуруса.\n„Ще изпитам невероятна радост и щастие, ако това се случи. Ще бъда много благодарна, но и малко притеснена да бъда отново на корта. Дано това да се случи в Токио. Силно се надявам двете с Гарбине отново да имаме възможността да играем отново заедно, но дотогава има много време и може да се случи какво ли не“ коментира трикратната 1/4-финалистка на Australian Open.\nПрез декември Суарес Наваро зарадва своите почитатели като публикува в социалните мрежи клип, на който се вижда как тренира на корт заедно със Сара Ерани.\n„Лекарите ми казаха, че тенисът, а и спортуването като цяло, ми се отразяват добре и затова реших да започна отново да го правя. Беше страхотно, когато Сара Ерани дойде в Барселона, за да тренираме. С нея сме играли заедно на двойки много пъти. Беше чудесно преживяване, защото тогава хванах ракета за пръв път от няколко месеца“ разказа бившата първа ракета на Испания при жените.\nПоследният турнир, в който Суарес Наваро участва, бе този в Доха през февруари миналата година. Испанката достигна до втори кръг, където загуби от Петра Квитова с 6-4, 3-6, 0-6.\nЕтикети:карла суарес наваро, олимпиада


"Защото Той е наш Бог..."\n3 Царе 17:7-16\nПетя седна на верандата, готова да отхапе от последната си бисквитка. Приятелката и Деси дотича при нея. Ъх-ох. Какво трябва да направи Петя? Когато Илия беше гладен, някой сподели с него храната си.\nИлия лагеруваше от известно време край малко поточе. Но водата не се плискаше вече така радостно. Не беше валяло, а водата в ручейчето беше почти изчезнала.\nИлия оглеждаше чистото синьо небе. Нито един облак не се виждаше. Илия знаеше защо. Божия народ все още се молеше на Ваал за дъжд. Но Бог искаше от тях да разберат, че Той е този, който праща дъжда - не някакъв идол. Нямаше да завали, докато Бог не кажеше.\nИзведнъж Бог проговори на Илия:\n- Иди в селото Сарепта. Една вдовица там ще те храни. (Вдовица е жена, на която съпруга е починал.)\nИлия бързо се отправи по прашния път към Сарепта.\nКогато Илия пристигна до селските врати, той видя жена, която събираше малки пръчки. Илия беше загрял и жаден от дългото вървене.\n- Моля те, би ли ми донесла чаша с вода? - помоли той жената. - И моля те, донеси ми и малко хляб.\nЖената се обърна към Илия и със сълзи на очи каза:\n- Нямам никакъв хляб в къщи. Имам само шепа брашно и малко масло. Отивам в къщи да напаля огън с тези пръчки и ще приготвя последното ядене за мен и сина ми. После ние ще умрем, защото нямаме нищо друго за ядене.\nИлия се усмихна на жената.\n- Не се бой, - каза той - иди напред и сготви храната, но първо ми направи една малка пита. Бог обещава, че винаги ще имаш достатъчно брашно и масло в съдовете си и няма да останеш без храна, докато Той не прати дъжда отново и нова храна започне да расте.\nВдовицата повярва на думите на Господа, така че тя направи както Илия поиска. Oтиде в къщи и започна да готви.\nИлия седна и отпи от водата, докато жената правеше малка пита хляб за него. Той наблюдаваше как тя отмерваше точното количество от брашното и маслото. Видя как тя ги смеси заедно, за да направи тесто за хляба. Скоро той можеше да помирише хляба, докато бавно се печеше. Какво удоволствие беше, отново да има хубав пресен хляб.\nОт повече от три години нямаше никакъв дъжд и нищо не можеше да порасте. Но брашното и маслото на вдовицата, никога не свършиха. Бог беше снабдявал с храна и вода в миналото и Той щеше да се погрижи и за Илия и за учтивата вдовица и нейния син.


С празничен концерт тази вечер светва Коледната елха във Варна | Moreto.net - Варна\nПетък, 6 Декември 2019 09:33\nСветлините на коледната елха във Варна ще бъдат запалени традиционно на 6-ти декември - Никулден, от 18 ч. на площад „Независимост“, припомня Moreto.net. В празника, който е под надслов „И грейна нашата елха“, ще участват балетно студио „Звездна дъга“ с художествен ръководител Елена Бубновская, Варненска айкидо академия с ръководител Николай Димитров, вокална формация „Бънджи сингърс“ с ръководител Тома Езекиев, детски танцов състав към ансамбъл “Фолклорни ритми“ с ръководители Зоя Георгиева и Никола Николов, детски танцов състав към танцова школа „Младост“ с хореографи Людмила Стоева и Мирослав Михайлов, детска театрална академия „Питър Пан“ с ръководители Евгения Василева, Боян Стоянов, Иван Кръстев и Елица Данаилова, детски хор „Добри Христов“ при Общински детски комплекс с художествен ръководител Галина Станишева, детски хор „Хорал“ с диригент Веселина Симеонова, школа по танци „Eli dance“ с художествен ръководител Елена Савова и Анастасия Попстефанова от вокална група „Весели щурчета“ с ръководител Радослава Димова.\nДва коледни базара и две ледени пързалки ще има в празничните дни в морския град - с дървени къщички за вкусотии, греяно вино и сувенири. Първият ще бъде в отворената зона на пристанището - с ледена пързалка и сцена за концерти. Вторият по традиция ще бъде разположен на площад „Независимост“. Пързалката ще бъде монтирана отново до фонтаните край общината. Тя ще бъде открита на 6-ти декември и ще радва варненци до 6-ти януари. Работното време на съоръжението е всеки ден от 10.00 до 19.00 ч., с почивка от 14.00 до 15.00 ч. за обработка на покритието. В празничните дни ледената пързалка ще е отворена: на 24-ти и 31-ви декември от 10.00 ч. до 17.00 ч. с почивка от 13.00 до 14.00 ч.; на 25-ти и 26-ти декември от 11.00 до 17.00 ч., с почивка от 14.00 до 15.00 ч.; на 1-ви януари - от 11.00 до 18.00 ч., с почивка от 14.00 до 15.00 ч. Няма ограничения за броя на сесиите за пързаляне, които са по 30 минути. Кънките ще се получават срещу депозит от 5 лв., който се възстановява след връщането им. На пързалката ще бъдат поставени информационни табели с регламент за ползване. Предвидени са патрули, които да съблюдават спазването на обществения ред. Специализиран персонал ще осигури обслужването на съоръжението, на разположение ще бъде и медицинско лице.


През февруари: Температури до 11 градуса, студът свършва след десет дни | PZdnes | Днес новината си ти\n2106 Изгледи януари 24, 2017 Няма коментари.\tПазарджик, Хората Stefka Vencheva\nГолемият сибирски студ приключва с края на януари. Февруари ще ни посрещне с много по-меко и приятно време за този период от годината. Средната месечна температура за страната ще бъде около +2-3 градуса. Първите десет дни от февруари минималните температури ще достигнат от минус 7 до плюс 2 градуса.\nОчакват се и няколко дни с кратки снеговалежи, които е малко вероятно да създадат проблеми по пътищата. В средата на месеца температурите ще се покачат чувствително. Ще се радваме на стойности от плюс 9 градуса, а в Южна България и плюс 11.\nМинималните температури ще са около и малко под нулата. В края февруари ще запази дневните положителни стойности и ще се радваме на повече слънце. Температурите сутрин ще падат само до минус 1-2 градуса, а през деня термометрите ще показват плюс 8-10 градуса.


"Заклинанието: Дяволът ме накара да го направя" оглави бокс-офис класацията | Клюките\nБокс-офисът в Северна Америка се връща към нормалността, с умерени печалби и спадове в приходите през втората седмица на продукциите в киносалоните, съобщи Асошиейтед прес.\nПродукцията на "Уорнър Брос" "Заклинанието 3: Демоничният убиец" спечели 24 милиона щатски долара по данни на студиото от неделя. "Нито звук 2" на "Парамаунт" спечели 19,5 милиона долара от продажби тази седмица, с което приходите му общо стигнаха 88,6 милиона щатски долара.\n"Круела" на "Уолт Дисни Ко", която излезе по кината миналата седмица, вече може да се гледа и на платформата "Дисни+". Продукцията с участието на Ема Стоун и Ема Томсън набра 11,2 милиона долара приходи от 3922 киносалона в Северна Америка през изминалата седмица и заема трето място в бокс-офис класацията. Глобалните приходи на "Круела" досега са 87,1 милиона долара.


Днес празнуват всички, които нямат имен ден през годината | Радио Веселина\nДнес празнуват всички, които нямат имен ден през годината\nВремето на Младенци показва каква ще бъде прогнозата чак до Гергьовден\nНа 9 март Православната църква чества Св. Четиридесет мъченици от Севастия, загинали мъченически заради вярата си. През 320 г. четиридесет войници от един полк не се подчинили на заповедите и не принесли жертва на езическите богове. За което били наказани и загинали за християнството.\nНародният празник почита 9 март като ден на младостта, красотата и любовта. Ходи се на гости на младоженците, задомили се през годината, носят им се дарове. Който няма имен ден в църковния календар, може да си избере Свети четиридесет мъченици. И да почерпи за името си.\nДевети март е отбелязан в празничния ни календар като особено благоприятен ден за магии. В близкото минало празникът съвпада с деня на пролетното равноденствие (22 март) и това го обвързва с ритуали за нарастването на деня, обръщането към пролет и лято, смяната на годишния сезонен цикъл. Очаква се връщането на прелетните птици. На места се вярва, че на Младенци змиите излизат от зимните си леговища. Първото полазване на змиите е лековито.\nНа този ден не се работи. Не се шие и плете, не се меси хляб.\nВремето на Младенци показва каква ще бъде прогнозата до Гергьовден (а на места смятат - през цялата пролет). Ако денят е ясен, житата ще са чисти, а кошерите - пълни с мед. Ако вали дъжд, изобилието ще е при царевицата. Ако е мъгливо, през лятото ще вали град.\nKostas Karafotis Thelo Ta Matia 00:59 в момента\nIvana Skitam Se 00:32 Предишна\nRita Sakkellariou Mime Ksehasis 00:29 Предишна


Силициевата фотоника ще преобрази дейта центровете | TechNews.bg\nНачало » Актуално » Силициевата фотоника ще преобрази дейта центровете\nСилициевата фотоника е на път радикално да преобрази центровете за данни по света, а оттам и изчислителните услуги и за големия бизнес, и за индивидуалния потребител. Тази технология ще направи центровете за данни десетки пъти по-бързи. Очаква се иновацията да дебютира в сървърните предложения на Fujitsu още в следващите 12 месеца, съобщи компанията на среща с журналисти в Лондон.\nСилициевата фотоника е технология на прилагане на фотонните системи, които използват силиция като оптичен носител. Силицият бива „нашарен” с релефни мотиви, чиито размери са прецизирани с точност под един микрон. Това води до създаване на микро-компоненти, които работят в инфрачервения спектър – най-често при дължина на вълната 1,55 микрона, който се използва от повечето оптични телекомуникационни системи. Функционалният слой силиций обикновено се полага върху слой от силициев диоксид, по аналогия с подобна конструкция в микроелектрониката, известна като „силиций върху изолатор” (SOI).\nПредимства на силициевата фотоника спрямо останалите технологии\nСилицият е евтин и достъпен материал. Същевременно, устройствата на база силициева фотоника (SiP) могат да бъдат произвеждани чрез съществуващите производствени техники и мощности, тъй като силицият така или иначе вече се използва като субстрат за повечето интегрални схеми.\nПо-бърз пренос на данните при много по-голяма енергийна ефективност – така накратко може да се дефинира ползата от въвеждането на силициевата фотоника в центровете за данни, поясни Алфонс Микелс, мениджър въвFujitsu. Той показа първите прототипни SiP устройства пред журналисти в Лондон по-рано този месец.\n„Силициевата фотоника е на път да преобрази центровете за данни, като ги направи по-компактни и по-бързи, а същевременно и по-икономични от гледна точка на консумираната енергия. Технологията се разработва от Intel, а ние сме първата компания – партньор в тази разработка”, разкри Зейк. Японският производител е амбициран да въведе бързо новата технология в интегрираните системи за центрове за данни. „Става дума за по-малък форм фактор и много повече бързина”, още веднъж обобщи Микелс.\nВ центровете за данни силициевата фотоника увеличава капацитета за обработка на системни данни петдесетократно (50 пъти!), като намалява латентността, поясниха от Fujitsu. Увеличението на производителността отваря нови възможности за използване на центровете за данни и обработката на мащабни обеми данни.\nНовата технология обещава радикална промяна на дизайна на центровете за данни. Тя ще позволи създаване на много по-динамични пулове от ресурси. Отделните компоненти могат да бъдат разделени физически, тъй като силициевата фотоника позволява високоскоростен трансфер на данни на разстояния до 300 метра без каквото и да е осезаемо влияние върху производителността.\nВъзможността да се премахнат „тесните места” от гледна точка на производителността на центровете за данни е особено значима при обработката на големи обеми от данни, измервани в петабайти. Там SiP технологията е на път да замести традиционните връзки между компонентите в центровете за данни с нови, фотонични връзки, чрез които данните се придвижват 50 пъти по-бързо в сравнение с актуалната сега 16 GB Fiber Channel технология. Така ресурсите в центъра за данни могат да се оптимизират за постигане на оптималната комбинация от производителност, плътност, енергийна ефективност и цена.\n„Въвеждането на технологии, базирани на силициевата фотоника, означава, че ИКТ отделите ще могат да обслужват повече, по-добре и по-бързо потребностите на бизнеса. Появата на тази разтърсваща технология в системите за центрове за данни създава нови възможности за ИТ средите, където обработката на големи обеми данни досега беше тясното място”, добави Микелс.\nКоментари по темата: „Силициевата фотоника ще преобрази дейта центровете”\n“Силицият бива „нашарен” с релефни мотиви”… Правилната думичка е “ецнат”, а не “нашарен”.\nЕцването е чисто химичен процес, при който повърхността на даден предмет се обработва с химичен агент с цел получаване на грапавини.\nИмат още много работа, за да подобрят скоростта не е достатъчно 50 пъти по 16 което прави едва 800 гигабита в секунда. Не достига дори 1 терабит.\nЗа обикновените фирми може да не е нужна по-висока скорост, но за ЦЕРН данните от колайдера са повече от терабайти тоест работят с 1000 пъти повече в петабайти. За пробив и постижение все още не можем да говорим много е малко увеличението от SiP само 50 пъти, а са нужни 1000 пъти или дори 10 000 пъти повече.\nМоже да е изненадващо да много хора, но за съжаление действително МНОГО БАВНО се развиват технологиите в ИКТ. Някои направления дори са в застой. Десетилетия ще си чакаме докато преминем от тера към пета докато стигнем до екса или Exascale computing.


BG футбол & Новини - Страхотен Миньор сгази Берое - перничани 70 минути с играч по-малко\nСъставът на Миньор (Перник) победи с класическото 3:0 Берое (Стара Загора) в последния мач от програмата на 13-ия кръг на „А” група. Срещата се изигра на „Стадиона на мира” в Перник, а в герой за домакините се превърна сърбинът Горай Янкович, който отбеляза два гола. Другото попадение бе дело на Румен Трифонов, който се разписа в 78-ата минута за 2:0.\nСлед този мач Миньор събра 20 т., и се изкачи на 6-ото място, а Берое вече заема 7-ата позиция със същия точков актив, но с по-лоши показатели.\nМиньор победи Берое с класическото 3:0\nСъставът на Миньор (Перник) победи Берое (Стара Загора) с класическото с 3:0 на мача от 13-ия кръг на „А” група. Срещата се изигра на „Стадиона на мира” в Перник, домакините, макар и с човек по-малко надиграха противника и заслужено спечелиха трите точки. И трите попадения паднаха през втората част. В герой за перничани се превърна сърбинът Горан Янкович, който отбеляза два от головете. Той откри резултата в 59-ата минута, а вторият му гол падна в 80-ата мин. за 3:0. Две минути преди това, в 78-ата м., Румен Трифонов бе покачил на 2:0, след като пробяга около 30 метра и с хубав диагонален удар вкара кълбото във вратата на Пейков. В 89-ата мин. Костадин Хазуров можеше да вкара и четвърти гол, но ударът му срещна напречната греда.\nСлед този мач Миньор събра 20 т. и се изкачи на 6-ото място, а Берое вече заема 7-ата позиция със същия точков актив, но с по-лоши показатели.\nАнтон Велков е доволен от победата на Миньор\nСтарши треньорът на Миньор (Перник) Антон Велков не скри радостта си от победата над Берое (Стара Загора) с 3:0 у дома в мача от 13-ия кръг на „А” група. Той обясни пред камерите на „Ринг”, че преди две седмици е бил доса критичен към играчите си и днес резултатът е бил техният отговор. „Мачовете на Миньор стават доста атрактивни. Трудно начало, но се радвам, че моят тим се държа така, че бяхме с 10 души, но това не се усети в играта. Бях доста критичен към играчите преди известно време, а отговорите ги получих на терена. Всички видяха. Първият ми гол беше труден, но след това нещата нямаше как да се обърнат. Чест прави не целия тим, че не дадоха да се разкъсаме. Целите ще ги каже ръководството”, каза Велков.\nИлиян Илиев: Грешката за загубата от Миньор може и да е в мен\nСтарши треньорът на Берое (Стара Загора) Илиян Илиев не скри разочарованието си от загубата от Миньор в Перник с 3:0. Както е известно неговият тим игра над час с човек повече, но накрая загуби с 3 гола разлика. „Ако бяхме отбелязали дузпата, щеше да е по-различно, защото щяха да търсят изравняване. Първият им гол беше малко щастлив, но може би и аз избързах със смените, защото останахме с трима души в отбраната. Играчите на Миньор се придвижваха бързо и не можеше да ги преодолеем”, заяви Илиев.\nТой поговори за възможността да стане национален селекционер на юношите на България. „Никой не е говорил с мен нищо по тази тема. Не съм говорил с ръководството по този въпрос, но Берое ще го има и с мен, и без мен”, каза още Илиев пред камерите на „Ринг”.\nГоран Янкович: От Миньор може да се очаква всичко\nПревърналият се в герой за Миньор (Перник) Горан Янкович остана доволен от победата над Берое с 3:0 у дома. Както е известно Янкович отбеляза два гола и след края на срещата обяви пред камерите на „Ринг”, че от този тим може да се очаква всичко. „Това е Миньор. Тотално надиграхме противника и заслужено спечелихме. От Миньор може да се очаква всичко. Изпуснахме обаче много точки от по-слаби отбори и това е негативно. Мисля обаче, че трябва да сме доволни от представянето през полусезона”, каза Янкович.\nСлави Жеков: Не мога да кажа защо загубихме от Миньор\nКапитанът на Берое (Слави Жеков) не знае защо неговият тим загуби от Миньор в Перник с 0:3. Той смята, че сами са паднали, защото едва ли не са чакали да вкарат гол, без да играят. Това обаче не стана. „Не мога да кажа защо загубихме така нещастно. Голът, който инкасирахме, ни накара да играем по-нападателно, но ни вкараха още два и загубихме. Смятахме, че няма как да загубим мача и това ни изигра шега”, заяви Жеков пред камерите на „Ринг”. „Имаме да взимаме по две заплати и по три премии. Една от тях е тази за победата над Левски”, каза още той.\nНикифор Вангелов: Радостното е, че Миньор играе красив футбол\nГлавният акционер на Миньор (Перник) Никифор Вангелов остана много доволен от победата над Берое с 3:0 у дома. Той обаче смята, че по-важното е, че представят атрактивен футбол, който радва феновете. „Доволен съм, направихме си сами мача труден, но след това пък сътворихме поредния спектакъл. В интерес на истината, очаквах да излъжем отбора на Берое, но след първия гол, играта тръгна, футболистите заиграха леко и видяхте какво става. Ние сме един от малкото отбори без контузени, това означава, че треньорът си върши добре работата и на тренировките. Също така, физическата подготовка ни е на много добро ниво”, заяви Вангелов пред камерите на "Ринг".\nИвайло Иванов: Заслужена победа за Миньор\nВратарят на Миньор (Перник) Ивайло Иванов остана доволен от победата над Берое с класическото 3:0. Както е известно той спаси дузпа в 18-ата минута и от там неговият тим заигра много по-добре и заслужено се поздрави с трите точки. „Отбелязахме три гола и закономерно победихме. Съжалявахме за миналия мач с Локомотив Пловдив (3:3), но с резултата в този отговорихме на критиките. Надявам се да продължим с добрите игри ако може да се изкачим по-напред в класирането”, каза Иванов пред камерите на „Ринг”.\nКласиране след 13-ия кръг на "А" група\n1 Литекс Ловеч 12 10 1 1 20 24 - 4 31\n2 ЦСКА София 13 9 2 2 16 24 - 8 29\n3 Черноморец Бургас 13 8 2 3 11 23 - 12 26\n4 Локомотив София 13 6 4 3 3 20 - 17 22\n5 Левски София 12 7 1 4 12 24 - 12 22\n6 Миньор 13 6 2 5 8 20 - 12 20\n7 Берое 13 5 5 3 0 14 - 14 20\n8 Пирин Благоевград 13 5 3 5 -1 10 - 11 18\n9 Черно море Варна 13 5 3 5 4 17 - 13 18\n11 Монтана 13 4 5 4 -2 12 - 14 17\n12 Локомотив Мездра 13 4 0 9 -12 14 - 26 12\n13 Спортист Своге 13 3 2 8 -12 11 - 23 11\n14 Сливен 13 3 2 8 -8 12 - 20 11\n16 Ботев Пловдив 13 1 2 10 -21 8 - 29 5\n<< върни се назад 23 ноември 2009 20:55


Анализ на Виктор Франкенщайн Като Трагичен Герой\nФранкенщайн трагичен герой\nФранкенщайн е пълен с важни литературни елементи, които студентите трябва да проучат. Един от тези елементи е трагичният герой , главен герой , който изглежда злополучен и предразположен към съдба. В този роман Франкенщайн и неговото чудовище прилягат на този архетип.\nГръцкият философ Аристотел най-напред разказа специфичните атрибути или принципи на един трагичен герой. В примера на сценарий, създателят се фокусира върху Виктор Франкенщайн като трагичен герой. Крайният продукт очертава всеки един от принципите на Аристотел с подробно обяснение на специфичните атрибути и как те се отнасят до д-р Франкенщайн. Студентите биха могли да изберат да изследват чудовището на Франкенщайн вместо това или да сравняват двете страни една до друга в оформлението на мрежата.\nПример за дейност на трагичния герой на Виктор Франкенщайн\nПРИМЕР ОТ ТЕКСТА\nГрешка, която причинява падането на героя Сляпото амбиция на Франкенщайн го кара да разследва науката, която най-добре остава сама.\nПрекомерна гордост Виктор вярва, че може да завладее смъртта с науката, безразсъдно да играе "Бог" и да игнорира естествения ред.\nОбръщане на съдбата Виктор смята, че чудовището е отишло, но се завръща у дома, за да намери брат си Уилям, убит и създанието, което се крие.\nГероят прави критично откритие Виктор осъзнава, че чудовището му е убило новата си булка, Елизабет, и това е, което има предвид: "Ще бъда с вас на сватбената нощ."\nНеизбежна съдба Щом Виктор донесе живот на чудовището, съдбата му беше неразривно свързана с него, до краищата на земята и края на живота им.\nЖалко или страх от аудиторията се чувства след падането на героя В края на краищата читателят се чувства съжалил за Виктор и се страхува, че и те също биха могли да пострадат от последствията от хибрида. Капитан Уолтън, заместител на читателя, изслушва урока и плава за дома.\nСъздайте сценария, който показва как Виктор Франкенщайн или чудовището му могат да бъдат считани за трагичен герой.\nИдентифицирайте събитията от романа или характеристиките на Франкенщайн / чудовището, които се вписват в аристотеловите атрибути на трагичен герой.\nНапишете кратко описание под всяка клетка, която конкретно свързва Франкенщайн / чудовището като трагичен герой.


:: 11. 11. 2018 Национален протест\n09.11.2018 13:23 - 11.11.2018 Национален протест\nАвтор: pilinci Категория: Политика\nПрочетен: 2077 Коментари: 8\tГласове:\nДраги читатели, от известно време, насам, социалните мрежи "гъмжат" от гръмки заглавия, подканящи нас, гражданите на Република България, да се вдигнем на протест, в неделя.\nПротестът, ще е срещу правителството на ГЕРБ и решенията, които то взима ( и не взима ).\nПрез последните, няколко дни, нещата, съвсем ескалираха, обявявайки, че ще плащаме повече, за автомобилите си. Така било в Европа. Време, било, в България, да се плащат данъци, като в Европа. Никой не казва, обаче, че доходът на българина, НЕ ОТГОВАРЯ, дори на минималния доход, на един европеец.\nЩе премина на въпроса : Колко от Вас, смятат да присъстват, физически, на този протест? Кои от Вас, няма да присъстват, и защо?\nТагове: протест, национален, данъци, Европа, ГЕРБ, 11112018,\nНационална ли е БНТ и национален ли е на...\nБАБХ ОТНОВО СКАЧА СРЕЩУ ЗАЩИТНИЦИТЕ НА ЖИВОТНИ\n1. morskipesni - Няма да присъствам!\nПърво, понеже съм в Германия, където имам супер престижна и доходна работа. Второ, дори да си бях във Варна -нямам намерение да се блъскам за кефа на кукловодите на "протестите". Българите си избраха Боко Тиквата и антуража му, да им се радват! Трето, ако всеки българин НЕ ЗАПОЧНЕ ОТ СЕБЕ СИ, нищо няма да се оправи. Полицай до всеки един няма как да се постави. Мисленето на българите е повредено, оттам и последствията.\n2. thestone - а кой да дойде\nНие сме болно общество, с болно мислене, със сбъркан манталитет. Не че сегашното статукво ми харесва, напротив - такова нагло крадене и замитане не имало, но задавам въпроса кой да дойде. Къде е промяната?\n3. tikoev - На работа съм, но ще избягам и ще п...\nНа работа съм, но ще избягам и ще присъствам.\n4. tikoev - Няма значение кой ще ги замени ге...\nНяма значение кой ще ги замени герберите. Всички те са за затвора.\n5. анонимен - Имаш трима от мене. . . и физически за ...\nИмаш трима от мене...\nи физически за да им видим очите;\nи духовно за да питаме кой диктува нарочния геноцид на народността ни;\nи ментално за да поразсъждаваме кой избра "демократично" тази върхушка от дупелизци обслужваща олигархия търгуваща с народа си.\n6. lexparsy - Анонимния съм Лекс. . . А и този блог ...\nАнонимния съм Лекс...\nА и този блог май има същите "демократични принципи" на обслужване и толериране на подопечните си жители :-)))\n7. 1997 - И кой ще е следващият?\nПодкрепете БСП, само тя е опозиция. Маргиналните партии нямат друг шанс освен улични протести и ескалация на напрежението.\n8. vencivaleri1951 - Аняма да мога, но\nминимум трима от семейството ще са там


Илиан Стоянов: Срещу Черна гора бе най-слабият ми мач | sportcafe.bg\nИлиан Стоянов: Срещу Черна гора бе най-слабият ми мач\nАндрей Андреев , в. Стандарт\n30.12.2010, 09:41 (обновена 31.12.2010, 11:07)\nИлиан Стоянов е категоричен, че повече няма да облича екипа на България\nЗа повечето хора Коледа е време да си починат и да отдадат заслуженото внимание и време на семейството. Така повелява традицията. За други обаче няма нито ден почивка, да не говорим за блажено прозяване и излежаване до елхата. Особено когато трябва да си решиш бъдещето и да си поднесеш сам коледния подарък. Илиян Стоянов направи точно това. Помогна му обаче името на един от най-добрите чужденци, които се подвизават в японската Джей лига. След близо 4 години в Хирошима той трябваше да си намери нов отбор. И от няколко кутии с оферти като подарък той избра на пръв поглед най-малката, но според него най-стойностната - тази на Фазияма Окаяма. За новия си тим, националния отбор и бъдещето Илиан Стоянов говори днес пред в. „Стандарт”\nЗа Илиан Стоянов\nМатеус е наясно с титулярите за довечера\nЖивот след Бербатов... няма?\nНемият национален отбор\nНационалният тим тръгва от Варшава за Варшава\nЗащо избрахте точно този отбор?\n- Това е млад клуб. Съществува от 2-3 години. В момента е във втора лига, но има големи амбиции. Именно това ме привлече. Хората имат големи планове за бъдещето. Изграждат нова база, стадион. Искат да ползват моя опит във всичко. Това ми хареса. Заради местенето пропуснах празниците. Преговарях и с два отбора от елита, но при тях развитие щеше да има едва след Нова година. Не исках да чакам и избрах сигурното.\nЗащо се стигна до раздялата с Хирошима?\n- Историята е дълга и широка. Сега не ми се говори за това.\n- Треньорът ни Михайло Петрович излезе лош човек. Реши, че няма нужда от мене, за да може да вземе нови играчи. Хубаво, понякога се налага да се правят промени. Защо обаче предложи нов договор на хърватина Микич, който все е контузен и играе по един мач на сезон? Той остава за 1+1 години. Така, че сами си правете сметката. Нов трансфери - нови проценти, ако искаш да останеш - плащаш.\nИлиан Стоянов няма пари за треньорите...\n-Те и без това вземат достатъчно.\nДоста хора предричаха, че до 3 години ще станете спортен директор на Хирошима...\n- Не. Нямам такива амбиции. Треньор - да. Не крия, че вече съм обмислил тази промяна, но не и директор. Все още обаче ми се играе. Договорът ми с Окаяма е за 2 години. Феновете на тима дори не вярваха, че играч като мен е подписал с техния тим. Останаха приятно изненадани. Ще играя здраво, за да можем да влезем в Джей лигата. Надявам се също така да съм здрав, за да помагам. Пък след 1 година може да стана част от треньорския екип.\nДоста твои съотборници в Левски вече минаха от другата страна - първо Станимир Стоилов, после Гонзо, Георги Марков, Бачев, Пантелич...\n- Както казах - още ми се играе.\nНо не криете, че искате да станете треньор. Къде ще стартира кариерата ви като такъв?\n- В Япония. Такива са амбициите ми.\nХората разпознават ли ви, когато ви срещнат по улиците.\n- Да. Това е нормално. Всеки се интересува от футбол.\nВ началото на кариерата си в Япония обаче твърдяхте, че футболът стои по-долу от бейзбола например.\n- Нещата се променят. В момента няма момче, което да не рита топка. Клубовете и държавата отвориха стотици школи, за да може децата да спортуват. И така постепенно всички се запалиха по футбол.\nТова не намалява ли притока на чужденци в местното първенство?\n- Така е. Вече се дава повече шанс на младите. Е, вземат се и чужденци - 1-2-ма. Но вижте какво правят японците в Европа. Окагава прави фурор в Борусия (Дортмунд).\nВие сте от 5 години в Япония, но не успяхте да отворите врати за друг българин в местното първенство?\n- Така е, за съжаление. Предпоставките за това обаче са много. Не че не съм предлагал играчи, когато са ме питали дали има качествени българи. Една от причините е тази, заради която си тръгнах от Хирошима. Вместо качествени играчи се вземат по-слаби. Понякога ме е яд, като гледам какви футболисти вземат хубави заплати, а хора, които могат да свършат наистина работа, са отрязани.\nМожете ли вече да четете вестник?\n- Не. Това е мисия невъзможна. Знам две три думи, но толкова. Иначе вече почти нямам проблеми с езика, като го говоря. Това ми стига.\nА какво е да прекараш Коледа в Япония?\n- Не е същото като в България и Европа. Опитват се, но я няма тръпката. Нищо, че и в Япония има доста християни.\nЯпония обаче заля света с репортажи от битките в магазините?\n- Нормални неща. Има ги в доста страни. Все пак идва пролет и трябва да се отърват от зимните стоки.\nУспяха ли иначе да се справят с кризата?\n- Ами има я. И то доста сериозно, въобще не е спряла. Усеща се навсякъде.\nПродължавате ли да поддържате връзка с Котоошу?\n- Не толкова често като преди. Той в Токио, аз бях в Хирошима. Става въпрос за големи разстояния, освен това и двамата сме заети. Чуваме се по телефона. Иначе преди редовно излизахме заедно. Ходехме по ресторанти. Говорихме си как вървят нещата. За България.\nНационалният отбор затворена страница ли е за вас?\n- Да. Аз вече казах, че приключих с него.\nЗаради Матеус ли? Смятате ли, че някой е повлиял за избора му?\n- Не. Просто не искам вече да пътувам толкова много. Аз и преди се бях отказал, но Мъри и Наско Сираков ме накараха да се върна. Проведохме доста разговори. Иначе бях казал край още след мача с Ейре от предишните квалификации. Далеч преди Матеус да дойде в България. Но казаха, че съм нужен и дойдох да помогна. Уви, не успях. Обяснението е просто. Пътувам хиляди километри само в една посока. Освен това трябва за един ден да се адаптирам към климат, часови разлики. Тези неща изискват огромни усилия. Който е играл футбол, знае за какво става въпрос. Другите да си говорят каквото искат. За последните два мача сам не се чувствах добре физически. Бях изтощен, а срещу Англия се иска много тичане. Особено на Уембли. Срещу Черна гора бях още по-зле. Сам знам много добре, че това беше най-слабият ми мач в кариерата на национал. Нищо че нямах фрапантни индивидуални грешки. Просто бях слаб и толкова.\nЗащо нещата в националния отбор не се получават?\n- Не знам. Няма какво да коментирам. Това е болна тема за всички българи. Всички идваме с желание да играем, да побеждаваме. Но не се получава. Може би ни липсва и късмет. Гледах въпросния мач с Черна гора на запис. Преди техния гол, който дойде от нищото, имахме пет положения, но ги изпуснахме.\nНе ви ли липсва България, че искате да останете и като треньор в Япония?\n- Липсва. И то много. Но като гледам как вървят нещата у нас - защо да се връщам! Развитие няма никакво. Какво да правя при тези условия. Проблемът не е само във футбола. Навсякъде е трагедия. Нещо трябва да се направи. Да се изработи стратегия. Не може в спортове, където се знаеше, че ще имаме няколко олимпийски медала, в момента да се радваме от време на време на едно или две злата от световно. Разликата с Япония в това отношение е огромна.\nСвикна ли и с дългите раздели със семейството?\n- Да, макар че и те тежат доста, но трябва да се справяш. Все пак съм професионалист. Плащат ми, за да си върша работата. И гледам в такива моменти да мисля само за това. Треньорите не ги интересува дали си сам или не.\nOще: българия илиан стоянов котоошу левски лотар матеус хирошима япония


Обувките от велур отново – новата модна тенденции есен-зима | Светът на жените\nОбувките от велур отново – новата модна тенденции есен-зима\nОбувките от велур винаги са уникално допълнение към всеки един тоалет, така че не бива да изпускате възможността да добавите такъв модел в колекцията си и да украсите всеки един ваш образ. Много от жените дори са готови да платят значителна сума, за да се сдобият с подобен фасон обувки за есента, макар че материала им не е от най-практичните. Но все пак, каква е загадката на тези дизайни и защо жените така ги обичат?\nИстория на велура и как възниква той?\nВелура не се е появил като самостоятелен материал, а той е станал по-евтината и практична замяна на кадифето. Появява се за първи път в страните на Изтока, където кадифето веднага започва да се радва на огромна популярност. На по-късен етап този материал навлиза и в Европа, а след това съответно и в Русия. За да се удовлетворят капризите на избраните, които са имали възможност да се докоснат до красотата на кадифето, на него са се изработвали различни интересни орнаменти. Във връзка с този огромен интерес съответно е бил измислен материала велур, който е по-евтината алтернатива на кадифето. Днес той се използва активно не само при дрехите, но също така и при обувките.\nОбувки от велир\nВелурените модели днес заемат челно място в класацията за най-елегантни и изтънчени фасони. Всичко е просто, а именно защото подобни обувки изглеждат невероятно изискано и дори разкошно, съчетавайки се перфектно с най-различните стилове. Дизайнерите използват този трик, защото те идеално знаят, че дори и най-скучните модели обувки могат да бъдат украсени с велур, но тук има няколко важни подробности. Тези фасони са доста капризни и ще трябва да се научите да се грижите правилно за вашите обувки от велур, за да изглеждат те винаги като нови.\nТози сезон обаче ще е особено щедър за всички почитатели на велура, защото обувките от този материал отново се връщат на мода. Ще можете лесно да намерите уникални модели боти, ботуши, както и много други фасони от велур, така че не пропускайте възможността да обновите колекцията си. Цветовите вариации са доста различни, така че всяка една жена ще може с пълна сила да разгърне потенциала си, затова смело действайте и опивайте различни комбинации.\nОбувките от велур могат да се носят практически с всички дрехи – клинове, дънки, къси рокли или пък удължени поли. Главното правило тук е да изберете правилно цвета им, за да може той да се съчетава хармонично с вашите дрехи. Все пак е важно да получите един сдържан и балансиран образ, така че не пренебрегвайте това правило.\nUnknown ● събота, 27 септември 2014 г. Етикети: модерни обувки, модерни тенденции, модерни тенденции есен-зима, обувки


Betty - ДА СИ НАРЕЧЕМ УСПЕХ!\nДА СИ НАРЕЧЕМ УСПЕХ!\nВ началото на новата година да се мотивираме за преподреждане. Какво наистина желаем, какво ни пречи, какво да променим?\nИзмина още една година. В повечето случаи отбелязваме това с приятни, или пък не толкова, празнични срещи. Понякога със самота. При всички случаи се свързваме най-силно с идеята за край и ново начало.\nА, не! Писна ми! Няма повече да правя така, няма да се съгласявам на кофти работа, омръзна ми да играя по свирката на шефа, приятелите, майка ми… Но какво да правя, трудно е? Да, всички имаме притеснения, стрес, провали. Помислете, че ако все пак животът е толкова труден, необходимо ли е да си го вгорчаваме допълнително? Нека помислим как да го направим по-добър.\nНе знам, ще кажете. Не знам, не мога – думи за избягване на проблема, а понякога единственият начин да се справим е да спрем и да преминем през трудната ситуация. Как става това?\nДаваме си възможност да влезем малко в проблема, да осъзнаем, че ние го контролираме, а не той нас. Аз искам нова, добре платена работа – ще кажете, а не умни приказки за проблеми и решаване. Да, но тя няма да дойде, ако не я възнамерим и ако не тръгнем по пътя към нея. Ако не поемем отговорност за изборите и постъпките ни. Трудно е, но – търпение, учете се. Нима се научихте да пишете и четете за седмица? Не, разбира се! А очаквате да се случи нещо добро в живота ви без усилия, без усърдна работа. Вашите намерения могат да създадат резултати, независимо дали го осъзнавате или не. От друга страна, помислете си за това, че резултатите, които имате сега в живота си, показват предишните ви намерения.\nИ все пак, как става това? Сещам се за онази притча за професора, който искал да научи какво е дзен. Когато въпреки предупреждението на професора чашата чай преляла, Учителят казал: „И вие сте пълен със своите мнения и мисли. Как мога да ви покажа дзен, ако преди това не сте изпразнили чашата си?” За да дадем път на нещо ново, по-напред трябва да пуснем старото. Като начало, напуснете макар и временно позицията си, експериментирайте, иначе не можете да се научите.\nАйнщайн ни казва, че да правиш едно и също нещо отново и отново и да очакваш различни резултати си е лудост. По предпочитаме да сме лудички, но не и да надвием страха. Как да се справим с него? Просто е – гледай мечтата, онова, към което се стремиш, а не това, което ти пречи. Тогава страхът ще изчезне, или поне ще намалее значително.\nОще нещо – как искаме? Добре е наистина да се фокусираме върху това, което искаме, а не върху това, което не искаме. Представете си, че пазарувате в супермаркет: обикаляте по щандовете и си казвате: не искам, хляб, не искам вино, не искам краставици… Смешно, а? Но често пъти точно така искаме в живота си.\nКолкото по-конкретни сме в желанията си, толкова по-точно ще бъде и получаването. Как изглежда това, за което мечтаеш – колко е голямо, какъв цвят, как се нарича? Получавайки име, то започва да съществува. Престори се, че това, към което се стремиш, вече се е случило, и живей така. Поне в малките детайли. Мозъкът е пластичен, може да се научи. Започни да правиш това, което искаш. Може и да сбъркаш – това е прекрасно, защото ни учи. Ученето е процес, включващ в себе си уважение към грешките. Ако не го правите – не се учите.\nВ началото на 2018-а помислете за това, къде се намирате сега в живота си, къде желаете да сте в бъдеще, изследвайте целите си, какви са пречките и кое ще ви помогне? Измечтайте себе си след 10 години – може да нарисувате, да напишете, или да направите колаж на това с какво точно се занимавате и как изглежда животът ви тогава. Не пропускайте да отбележите как точно сте стигнали до този начин на живот, опишете свои качества и умения, които притежавате.\nТова може да ви вдъхнови за промяна, която всъщност вече започва в дълбините на сърцето – точно в този момент, да ви напомни, че колкото и да си мислите, че е трудно, нещата може да бъдат и по-добри. И да се запитате – какво по-различно мога да направя днес, за да бъда там утре?\nДА СИ НАРЕЧЕМ УСПЕХ!2018-01-022018-01-02https://betty.bg/wp-content/uploads/2020/02/logo_betty_300px.pngBettyhttps://betty.bg/wp-content/uploads/2017/12/4.jpg200px200px


Марина написа писмо - Всичко, което искате да знаете\nМарина написа писмо\nВ него напълно открито написала, как се чувствала тогава и как се чувства сега, пише struma.bg.\nКак можа да ми го причиниш, да го причиниш на нас? Коя си ти и за кого съм се оженил аз?“, викаше съпругът ми със сълзи в очите, когато разбра, че имам любовник.\nПрез цялото това време аз стоях пред него и треперех, в шок, без думи и без идея какво да направя. Аз го разочаровах. Сега, когато мисля за това осъзнавам, че всичко, което ще кажа или направя не би го успокоило в този момент. Неговата любов към мен се превърна в презрение и омраза – в очите му станах чудовище.\nКогато приключи нашия брак, през главатами минаваха какви ли не мисли: Защо? Защо изневерих? Защо му причиних такова нещо на човека, който е внимателен, забавен и щедър? Никога не ми е направил нищо лошо.\nАко бъда съдена, докато четете това, разбирам. Това е в човешката природа. Но, повярвайте ми, че никой не ме порицаваше повече, отколкото аз самата. Но сега напълно разбирам защо жените изневеряват . За съжаление и съпругът ми сега разбира това. След много мислене, най-накрая разбрах, че ме накара сам да го разочаровам в търсене на фалшиво щастие.\nПо времето, когато се случи изневярата аз търсех щастие навън, мислейки че всички мъже на света съществуват, за да ме ощастливят мен. Вярвам, че това си го мислех, защото не бях щастлива в брака с моя бивш съпруг . Всъщност, всичко свързано с аферата ме удари, още повече ме обърка и ме направи нещастна.\nСега, когато попадам в групата на жените, които са изневерили на своите съпрузи, знам, че с изневярата бягах от себе си и че сама съм отговорна за своето щастие и нещастие. Моето щастие не е ничие задължение – само мое. криех всичко, вместо да говоря искрено, вярвам, че бях лош човек, защото съпругът ми вече не ме привличаше.\nА, не можех да му кажа, че сексуално не ме привлича. Вместо да бъда искрена, станах “ лош човек “ и изневерих. Но отново мълчах, защото смятах, че никой няма да ме обича, както ме обичаше той. Моята нужда не е грешна, но моите действия бяха. По времето, когато имах афера, страстта в моята връзка беше мъртва.\nИсках той да ме желае и да се старае. Но връзката ни потъна в ежедневието, в нея нямаше забавления. Исках да се освободя от това, така че реших да постъпя егоистично (да го разочаровам). Имах възможност, възможност за избор, но аз реших да тръгна по този път сигурна, че решението е в аферата


Кампанията на БСП – от Народния театър до юбилей на Бузлуджа – Kmeta.bg\nНачало » Кампанията на БСП – от Народния театър до юбилей на Бузлуджа\nКоалиция „БСП за България“ ще открие предизборната си кампания на 12 юни пред Народния театър. Ще присъстват всички кандидати за народни представители от голямата лява коалиция в цялата страна, информират от партийния пресцентър.\nКампанията приключва на 3 юли под връх Бузлуджа, където ще бъде отбелязана 130-годишнината на партията.\n„БСП ще отбележи 130-та си годишнина на Бузлуджа на 3 юли. БСП ще проведе национален събор и закриване на кампанията на 3 юли 2021г. (събота) на “Историческа поляна” под връх Бузлуджа. На събора на Бузлуджа ще се отбележи тържествено 130-та годишнина на Българската социалистическа партия, като в честването ще се включат членове и симпатизанти на БСП от цялата страна“, написа лидерът на БСП Корнелия Нинова във Фейсбук.\nТагове: "БСП за България"БСПБузлуджаВодещи новинигодишнинаКорнелия НиноваНароден театърпредизборна кампания\n„Дженерали Застраховане“ АД събра средства за деца с тенис турнир


Количество / промяна\nАдресът за получаване и плащане е същият\nМоля въведете Вашия адрес, за да видите начините за доставка.\nОставете ни съобщение, ако желаете:\nОбщи условия за ползване на www.growshop-bg.com\n1. Посещавайки сайта www.GrowShop-Bg.com, Вие се съгласявате да спазвате настоящите " Общи условия за ползване на WWW.GROWSHOP-BG.COM "\nАко не желаете, не можете или не разбирате " Общи условия за ползване на WWW.GROWSHOP-BG.COM ", не използвайте този сайт.\n2. Настоящите УСЛОВИЯ уреждат взаимоотношенията между “ХАЙЛЕНДС” EООД (наричан по-долу www.GrowShop-Bg.com) от една страна и Потребителите на електронни (Интернет) страници и услуги, намиращи се на домейн GrowShop-Bg.com и поддомейните му (наричани за краткост Сайт), както и отношенията със същите, когато използват информационните и търговски услуги предлагани от “ХАЙЛЕНДС” EООД (наричани за краткост Услуги).\n4. Всеки потребител на сайта се задължава при поръчка да не извършва каквито и да е незаконни действия с доставената стока, да спазва изцяло нормативната уредба на Република България. WWW.GROWSHOP-BG.COM не носи каквато и да е отговорност в случай на използването на доставена стока не според нейното предназначение или за незаконни действия.\n5. WWW.GROWSHOP-BG.COM не носи отговорност по отношение на надеждността на функционирането на сайта, условията за достъп до сайта, осигуряването на помощ, инструкции и други параметри.\nІІ. СКЛЮЧВАНЕ НА ДОГОВОР\n1. Потребителят прави заявка за закупуване във формата за това в сайта. Заявката се счита за валидно направена само след отбелязване на съгласие с настоящите Общи условия с отметка в края на условията.\n2. Потребителят получава автоматичен отговор - съобщение, че заявката е получена, съдържащ информация относно: направената заявка, стойността на продуктите; цена на доставката; крайната цена, която купувачът е длъжен да заплати; указание за избрания начин на плащане,срок на доставката, данни за поръчания продукт.\n3. Договорът се счита за сключен след получаване на изрично потвърждение от WWW.GROWSHOP-BG.COM на електронния адрес посочен от потребителя за направената от последния заявка.\n4. Всички лични данни предоставени от потребителя – три имена, област, град, пощенски код, адрес за доставка, адрес за кореспонденция, телефон за връзка, актуален e-mail и данни за фактура (когато потребителят желае да получи такава), се предоставят доброволно. С приемането на настоящите общи условия, потребителят декларира, че се съгласява напълно доброволно личните данни да бъдат събирани, съхранявани и използвани от WWW.GROWSHOP-BG.COM и свързаните с него лица, при спазване на Закона за защита на личните данни.\n1. Всички цени на продуктите в www.GrowShop-Bg.com са в български лева с включен ДДС.\n2. Посочените цени са за единичен продукт и не включват цената на доставката.\n3. www.GrowShop-Bg.com си запазва правото едностранно да променя посочените цени, като промените влизат в сила от момента на тяхното обявяване на сайта, но не касаят вече направените заявки.\n4. Сумата по направената заявка се заплаща в брой при получаване с наложен платеж в момента на доставката от куриер.\n5. При необходимост от връщане на сума платена с карта. Сумата ще бъде възстановена само по картата, с която е направено плащането.\n1. При поръчката потребителят задължително посочва точен адрес и телефон, на който е възможно да се установи връзка в срока за доставка.\n2. Посочването на неверен (сгрешен адрес) и/или телефон прави поръчката невалидна и тя не обвързва www.GrowShop-Bg.com със задължението за изпълнение на доставката.\n3. След получаване на поръчката, се извършва проверка на посочения телефон за валидността й чрез потвърждаване на поръчката и адреса, на който да бъде доставена стоката.\n4. Поръчаната стока се доставя на посочения от клиента адрес. Потребителят поема задължението да осигури достъп и възможност за получаване на стоката.\n5. Поръчаната от потребителя стока се доставя до 30 (тридесет) дни на посочения от него адрес, при условие че поръчката е потвърдена от клиента и адреса за доставката е посочен точно и е валиден.\n6. Поръчаната стока се доставя подходящо опакована съгласно вида й и ползвания транспорт за доставка.\n7. Ако потребителя не бъде намерен в срока за изпълнение на доставката на посочения адрес или не бъде осигурен достъп и условия за предаване на стоката в този срок, поръчката се счита за отпаднала и www.GrowShop-Bg.com се освобождава от задължението си да изпълни заявената доставка.\n8. В случай, че потребителя потвърди желанието си да получи поръчаната стока и след изтичане на срока за доставка, в който не е бил намерен на адреса, той поема за своя сметка разходите по допълнителната доставка. Разходите за втората доставка се заплащат при получаване на стоката, едновременно с общата сума за поръчката и първата доставка.\n9. Заплащането на дължимата цена на стоката става при получаването й от потребителя, поръчал стоката или от трето лице от негово име, при положение, че то потвърди получаването и идентичността на поръчаната стока.\n10. Ако трето лице се ангажира с приемането и потвърждаването на получаването на поръчаната стока от името на първоначалния потребител, направил поръчката, последният няма право да върне стоката или да прави възражения относно доставката.\n11. Когато WWW.GROWSHOP-BG.COM не може да изпълни задълженията си по договора поради това, че не разполага с поръчаните стоки и услуги, потребителя бива уведомен и му се възстановяват платените от него суми в срок до 30 дни от датата, на която WWW.GROWSHOP-BG.COM е следвало да изпълни задължението си по договора. WWW.GROWSHOP-BG.COM може да достави на потребителя стоки или услуги със същото качество и цена, когато тази възможност е била изрично предвидена преди сключването на договора или в самия договор.\nV. ПРЕДАВАНЕ НА СТОКАТА\n1. Стоката се предава на потребителя или на трето посочено от него лице, което приема и потвърждава получаването на същата от името и за сметка на потребителя. При предаване на стоката клиентът или третото лице подписват всички придружаващи я документи.\n2. Потребителят има право да откаже получаването на заявената от него стока при следните условия:\n2.1. при явно несъответствие на доставената със заявената стока и това може да се установи чрез обикновен преглед на стоката. Ако несъответствието на потребителската стока с договора е незначително - не може да се претендира за разваляне на договора.\n2.2. при повредена на стоката или опаковката й\n2.3. при неспазване срока на доставка\n3. Рекламации по гореизброените причини се извършват само в момента на доставката.\n4. Потребителят, без да дължи обезщетение или неустойка и без да посочва причина, има право да се откаже от сключения договор в срок 7 работни дни, считано от датата на получаване на стоката при условията на чл.55 от Закона за защита на потребителите. В този случай, клиентът трябва да върне стоката в запазена оригинална опаковка и с ненарушена цялост.\n5. Предходната точка 4 не се прилага по отношение на следните видове договори:\n6. Извън изброените случаи, Потребителят няма право да откаже да получи и/или заплати поръчаната от него стока. В противен случай той дължи заплащане на извършените разходи за доставка и връщане на стоката, както и неустойка в двукратен размер от цената на стоката. WWW.GROWSHOP-BG.COM има право и на обезщетение за вреди и пропуснати ползи.\n7. За случаите на отказ за получаване на стоката се съставя протокол в момента на доставката. Ако потребителя откаже подписването на протокола, се приема, че отказът му за получаване на стоката е неоснователен и той дължи заплащане на разходите за доставка и връщане на стоката.\n1. WWW.GROWSHOP-BG.COM се задължава:\n- да достави в срок заявената за покупка стока при условията на раздел ІV ;\n- в случаите по раздел V, т.2 и т. 4 - да възстанови на клиента в пълен размер заплатените от него суми не по-късно от 30 дни, считано от датата, на която потребителят е упражнил правото си на отказ от сключения договор. Потребителят е длъжен да съхранява получените стоки, тяхното качество и безопасност по време на този срок\n2. WWW.GROWSHOP-BG.COM има право да променя цени, количества, начин за плащане и доставка, както и дизайна и технологията на сайта, без за това да дължи предварително предизвестяване.\n3. WWW.GROWSHOP-BG.COM има право да спре или изтрие информацията за дадена стока по своя преценка без право на преразглеждане.\n4. WWW.GROWSHOP-BG.COM има право да събира и използва информация относно своите потребители, когато същите се регистрират, която може да включва име, презиме, фамилия, адрес, професия, пол, възрастова група, телефон, електронен пощенски адрес за кореспонденция и всяка друга информация, която се предоставя при регистрацията и всяка друга, която се въвежда или предоставя при заявяване, получаване или използване на предоставяните от доставчика услуги, участване, като WWW.GROWSHOP-BG.COM ще използва същата при спазване изискванията на Закона за защита на личните данни.\n- да се запознае предварително и да потвърди съгласието си с настоящите Общи Условия преди да направи заявката;\n- да заплати разходите по доставката и да подпише всички придружаващи я документи;\n- да осигури възможност за получаване на стоката;\n- да не извършва каквито и да е незаконни действия с доставената стока, да спазва изцяло нормативната уредба на Република България\n6. Потребител няма право да извършват поръчки от името на друго лице без неговото съгласие.\n7. Потребителят е длъжен да обезщети WWW.GROWSHOP-BG.COM и всички трети лица за всички претърпени вреди и пропуснати ползи, включително и за всякакви разходи, в това число но не само, адвокатски възнаграждения, обезщетения, разноски, настъпили вследствие на предявени искове от трети лица във връзка с неизпълнение на задълженията на Потребителя по настоящия договор, или нарушение на българското законодателство и европейско законодателство, настоящите Общи условия, добрите нрави.\n8. Потребителят на уебсайта няма право да извършва действия, с които нарушава законите, общоустановени правила на общуване, да разпространява вируси, да извършва каквито и да е действия, нарушаващи или увреждащи права или интереси на трети лица.\n1. WWW.GROWSHOP-BG.COM не носи отговорност за неизпълнение на задълженията си по този договор при непреодолима сила, форсмажор и случайни събития.\n2. WWW.GROWSHOP-BG.COM запазва правото си да променя настоящите условия за ползване без предварително да предупреждава потребителите за това.\n3. WWW.GROWSHOP-BG.COM не носи каквато и да е отговорност в случай на използването на доставена стока не според нейното предназначение или за незаконни действия.\n4. Информацията и сведенията на WWW.GROWSHOP-BG.COM имат информативен характер и по никакъв начин не следва да влияят на избора и използването на стоките. Използването им е изцяло на отговороността на клиента.\n5. WWW.GROWSHOP-BG.COM не носи отговорност за достоверността и точността на материалите публикувани на сайта.\n6. Съдържанието на този сайт е авторско право на GrowShop-Bg.com и никой няма право да копира, разпространява и използва по какъвто и да е начин съдържанието на тези общи условия и останалото съдържание на сайта без изричното писмено съгласие и разрешение на GrowShop-Bg.com.


"Манчестър сити" подчини "Ливърпул" на "Анфийлд" и погледна смело към титлата - Спорт - Дневник\n20:21, 07 фев 21 , 4450\nМанчестър сити" направи решителна крачка към нова титла във Висшата лига, след като разгроми действащия шампион "Ливърпул" в собствения му дом. "Гражданите" спечелиха с 4:1, като всички пет гола паднаха след почивката.\nИлкай Гюндоган пропусна дузпа през първата част, но след това се реваншира, отбелязвайки два гола в 49-ата и 73-ата минута. Между тях "Ливърпул" изравни с точно изпълнена дузпа от Мохамед Салах. Другите голове за "Сити" вкараха Рахим Стърлинг в 76-ата и Фил Фоудън в 83-ата минута.\nРезултатът затвърди кризата в "Ливърпул", като отборът на Юрген Клоп губи трети пореден мач на "Анфийлд", след като пред това беше в серия от 86 срещи без поражение. Мърсисайдци не бяха губили три пъти поред на свой терен от 1963 г.\nУспехът е първи за "Сити" на терена на "Ливърпул" от 2003 г. Дотук мениджърът на "гражданите" Пеп Гуардиола нямаше победа в шест срещи с мърсисайдци на техния стадион.\nС победата "Сити" увеличава аванса си на върха на пет точки пред втория "Манчестър юнайтед", като е и с мач по-малко. "Гражданите" имат с 10 точки повече от "Ливърпул", който заема четвърто място.\nОт първите минути на двубоя "Сити" се настани трайно в полето на "Ливърпул" и владееше топката в близо 70% от времето до 15-ата минута. Тимът на Пеп Гуардиола действаше на скорост, но не успяваше да излезе на чиста позиция. "Гражданите" срещаха добре организиран отбор, а мърсисайдци затваряха фланговете по много добър начин с двама души, като не оставяха никакви пространства.\nПостепенно "Ливърпул" пренесе играта в предни позиции, овладя контрола над топката и принуди играчите на "Сити" да догонват в по-голяма част до края на полувремето. Рияд Марез и Стърлинг останаха изолирани, а халфовата линия също започна да се затруднява.\nВсе пак в края "Сити" получи голям шанс, след като Стърлинг спечели дузпа. Английският национал падна, като беше препънат от Фабиньо в наказателното поле, а реферът Майкъл Оливър посочи бялата точка. Илкай Гюндоган застана зад топката, но ударът му мина над гредата.\nДо края на първата част "Сити" така и не успя да отправи точен удар и завърши със само два шута за 45 минути. "Ливърпул" имаше пет удара, два точни и освен това владееше топката в 54% от времето.\nВторото полувреме започна по същия начин, както завърши първото, като "Ливърпул" организира няколко атаки и създаде напрежение в полето на "гражданите". Въпреки това "Сити" нанесе първи удар, с който откри.\nФил Фоудън си отвори пространство и мигновено стреля, но Алисон отби топката. Тя попадна в Гюндоган, който нямаше как да сгреши - 0:1.\nСлед попадението "Сити" се прибра в своята половина и заигра на контраатака. "Гражданите" обаче допуснаха шампиона прекалено близо и това им създаде проблеми. В 62-ата минута Рубен Диаш сгреши и фаулира Салах в наказателното поле, а реферът отсъди втора дузпа.\nТова беше първи гол от 603 минути, който "гражданите" допускат във вратата си, която не беше поразявана от 3 януари. В същото време "Ливърпул" прекъсна серия от 411 минути, в които не се беше разписвал на "Анфийлд".\nИзравнителният гол не успя да вдъхнови мърсисайдци да притиснат "Сити" по-сериозно, а вместо това доведе до проблеми в защита.\nВ рамките на пет минути отбраната пред Алисон се пропука три пъти. В 71-ата минута Джон Стоунс вкара с глава, но попадението беше отменено заради засада. Само две минути по-късно бразилският вратар на "Ливърпул" сгреши фатално.\nАлисон сбърка подаване, топката отиде във Фоудън, който намери Гюндоган на метър пред голлинията и германецът вкара за втори път - 1:2.\nОще преди да са се отърсили от шока шампионите получиха нов гол, който окончателно срази съпротивата на отбора на Клоп. Играчите на "Сити" пресираха "Ливърпул" пред наказателното му поле, Вайналдум върна топката на Алисон, като за вратарят на остана свободна опция с кой да комбинира. Той опита да я изрита, но я прати към Бернардо Силва.\nПроблемите на шампионите се задълбочиха седем минути преди края на двубоя, когато те получиха и четвърти гол. След продължителна атака отляво топката беше пренесена вдясно. Фоудън финтира Андрю Робъртсън и с мощен шут не остави шанс на Алисон - 1:4.\n15:35, 14 апр 21 / България 99\nhamiltonf 20:25, 07 фев 21 / Неутрално\nТова си беше чист "ритник в зъбите"! Огромна разлика в класите между "Гражданите" и т. нар. "машини", според е...\nstenlyaka 20:24, 07 фев 21 / Неутрално\nСпокойно , уверено , стабилни в защита , масирана атака ......и това без Де Бройне . Сити са набрали скорост ,...\nРейтинг: 648 20:22, 07 фев 21 Неутрално\nКлоп ще счупи всички антирекорди.\nРейтинг: 1071 20:23, 07 фев 21 Неутрално\nДузпа-мохамедка се завърна триумфално на Анфийлд.\nНяма по-добър от Мо в тази наука. Аматьори (в падането) като Роналдо, могат само да ходят на уроци при него.\nИначе резултатът е справедлив. Не може да разчиташ само на актьорското майсторство на един играч.\nСити бяха по-комплексният отбор и колкото и да ме ми се иска, с този разгром посегнаха към титлата.\nРейтинг: 341 20:23, 07 фев 21 Любопитно\nИграчите на Пуля са колосални пичове,но една дузпицка не е достатъчна.Следват 30 години калъфки до следващата пандемия.🐵\nРейтинг: 51 20:23, 07 фев 21 Неутрално\nЕ, поне Митяф е доволен, нищо че Сити дърпа с 5 точки и мач по-малко от отборчето му.\nРейтинг: 51 20:24, 07 фев 21 Неутрално\nДузпа-мохамедка се завърна триумфално на Анфийлд.Няма по-добър от Мо в тази наука.\nТя пък щото дузпата за Сити беше по-чиста...\nРейтинг: 1801 20:24, 07 фев 21 Неутрално\nСпокойно , уверено , стабилни в защита , масирана атака ......и това без Де Бройне .\nСити са набрали скорост , евентуално мачовете от ШЛ могат да ги забавят , ама те там ще отпаднат ....\nРейтинг: 784 20:24, 07 фев 21 Неутрално\nЕдинот най-скучните мачове! Висшата лига е загубила много от блясъка си.\nРейтинг: 4289 20:25, 07 фев 21 Неутрално\nТова си беше чист "ритник в зъбите"! Огромна разлика в класите между "Гражданите" и т. нар. "машини", според един симтатяга от Форума...\nРейтинг: 2106 20:25, 07 фев 21 Гневно\nКатастрофален мач за "Ливърпул" и за Алисон!\nЗа дузпата да разбирам ли, че според Вас Диас можеше и трябваше да си тръгне за вкъщи с да.ясната ръка на Салах?!\nРейтинг: 1749 20:25, 07 фев 21 Неутрално\nСлед многократни съдийски тесли,\nсе случи това!\nНай-после "Манчестър сити",\nКак да го наречем?!?\n"Отмъщението на Гуардиола",\nили "педалчетата (съдиите) този път не успяха"?!?\nРейтинг: 988 20:26, 07 фев 21 Неутрално\nВратарят им направо ги закопа. При това еднотипно. То и играта им не върви, ама хич. Въобще трудно ще се докопат и до ШЛ. А МанС са сигурни шампиони (почти). Те и заслужават най-много: стабилни, постоянни, висока класа.\nРейтинг: 788 20:26, 07 фев 21 Весело\nЕ тоя Гуардиола много слаб треньор бре...\nРейтинг: 823 20:27, 07 фев 21 Неутрално\nТитлата в Англия е ясна. Честито на Ман сити и Гуардиола. Много сработен състав, почти без конкуренция на Острова. Голямото предизвикателство на Сити е ШЛ.\nПуул са с много проблеми и игрови и психологически. Да се борят в ШЛ и за призовата четворка.\nРейтинг: 2691 20:27, 07 фев 21 Весело\nВъв Висшата лига е така - няма "хегемони", въпреки многото чужденци. Във Висшата лига има футбол, игра, не само създадена, но и обогатявана. Във Висшата лига да вземат да се научат какво е хегемон от БГ еф бета-та.\nРейтинг: 4313 20:28, 07 фев 21 Неутрално\nОчаквах много повече от Ливърпул!Алисън не става за такъв реномиран отбор!\nРейтинг: 4313 20:29, 07 фев 21 Неутрално\nСити ще са новият шампион на Англия!\nРейтинг: 1801 20:31, 07 фев 21 Весело\nИ вече мисля ., че никой не оспорва класата на Ван Дайк !!!\nРейтинг: 4313 20:31, 07 фев 21 Любопитно\nТака се получи!Клоп трябва спешно да реформира тима и да търси нови играчи - да започне от вратарския пост!\nРейтинг: 1208 20:31, 07 фев 21 Неутрално\nБях се притеснил да не си умрял бе калъфка... ама добре, че Ливърпул са жив- зян, та да изпълзиш от лигвата си дупка :)\nКлоп няма правилен ход в момента, освен да минимизира щети и да се надява основните му играчи да влязат в що годе читава форма.\nРейтинг: 1192 20:33, 07 фев 21 Неутрално\nСлед Испания, интрига вече няма и в Англия. Сити показват много впечатляваща игра и съвсем заслужено ще станат шампиони. Пореден много слаб мач на Ливърпул, който може би показва, че е време Клоп и Пул да се разделят.\nРейтинг: 1857 20:34, 07 фев 21 Неутрално\nЧестито на Сити. Есента никой не ги слагаше в сметките, от припадане по ливърпул. С този мач посегнаха към титлата за сега. Все пак има още много мачове.\nРейтинг: 235 20:37, 07 фев 21 Неутрално\nНе е само Алисън виновният. Защитниците на Пуул прекаляват в разиграванията с вратаря, все едно е полеви играч.\nНеудържим Стърлинг, а Фоудън ми напълни душата.\nПо-добрият победи, логично.\nРейтинг: 741 20:38, 07 фев 21 Весело\nВ Испания били симуланти, в Англия такива работи няма. Тази дузпа, от която и Роналдо и Велизар ще се изèчрвят, защо я свириха? За да се запази интригата в първенството? Или заради актьорското майсторство и драматизъм на Салах?\nАлисон, че се издъни е ясно, но забелязахте ли колко човека на Сити пресираха в този момент. Тези моменти на ултра преса май стават мода в последно време.\nРейтинг: 51 20:39, 07 фев 21 Неутрално\nЧестно казано, очаквах повече от Клоп. Уникален треньор е и може да се разчита на него, че ще свърши работа, но явно не може да установява футболни династии. Прекалено много грешки направи, най-вече от инат. Ако резумтатите продължават да са катастрофални, редполагам, че и ще напусне в края на сезона.\nРейтинг: 295 20:39, 07 фев 21 Неутрално\nВратаро им ги е слаб. Им ги лови с ръкавици.\nРейтинг: 745 20:41, 07 фев 21 Весело\nТолкоз, по 1 титла на 30 години за скаузърите.\nРейтинг: 788 20:43, 07 фев 21 Весело\nЕсента Пеп направи настройките в защита и сега виждаме резултата, Клоп в късна есен зарева от програмата и съдиите и пак виждаме резултата.\nРейтинг: 988 20:44, 07 фев 21 Неутрално\nДо коментар [#9] !Клоп трябва спешно да реформира тима и да търси нови играчи - да започне от вратарския пост!\nНе мисля! Вратарят днес ги провали, но колко пъти ги спасяваше?! Всеки има слаб ден. Но че трябва да се вземат нови играчи - спор няма. Този сезон е почти отписан, дано поне удържат за ШЛ. Трябва да се гради нов тим. Има още хляб в Клоп там.\nРейтинг: 318 20:48, 07 фев 21 Весело\nЛузърпуля в дива битка за местата за Лига Европа с Евертън и Вест Хам.\nРейтинг: 2106 20:50, 07 фев 21 Неутрално\nДо коментар [#23] от "id.bulgarian":\nРазбира се, че не е виновен само Алисон и мачът на "Ливърпул" беше слаб, но когато буквално от нищото подариш ДВА гола на "Сити"???\n20:57, 07 фев 21\nРейтинг: 648 21:03, 07 фев 21 Неутрално\nС най-добрият треньор за миналата година толкова\nРейтинг: 970 21:03, 07 фев 21 Неутрално\nРазгембиха ги, Пуул нямат нищо общо с отбора от миналата година.\nРейтинг: 788 21:10, 07 фев 21 Неутрално\nНапротив, имат много общо и това е основния им проблем, предвидими са дори когато се опитват да променят нещо.\nРейтинг: 741 21:11, 07 фев 21 Неутрално\nАх... Клоп кърти мивки - Ливърпул играл брилянтен футбол, ама тези масивни грешки объркали работата. Направо си представих много специалния...\nА Пеп мнооого щастлив.\nРейтинг: 1300 21:12, 07 фев 21 Неутрално\nНещо се случи с Бекер след контузията, но всеки футболист има такива периоди. А, Сити няма какво да се дуят - все още са далеч от велик клуб. В момента са нивото на Съндърланд и с повече усилия могат да станат като Астон Вила. Но е факт - въпреки умопомрачителния баланс в мачовете между двата клуба в полза на Ливърпул, днес нещата се случиха като в 2018-19 г., когато Блу мунитата биха мърсисайдци във втория мач и така справедливо станаха шампиони.\nРейтинг: 548 21:18, 07 фев 21 Неутрално\nДузпа имаше. Диаз дръпва леко М. Салах за ръката и Сала професионално решава да падне за по-сигурно, да не би да не му я свирят. Срещу Стърлинг също имаше дузпа според мен. И двете преди години можеше и да не ги дадат, но правилата са си такива.\nВажното за мен е, че нито Сала, нито Стърлинг или пък Неймар могат да стъпят на малкия пръст на артиста, атлет и неповторима фабрика за печелене на дузпи Емо Костадинов. Велизар Димитров също служи за пример, но той не можа да разгърне паданият си из Европа и света, както Емо направи. Емо от място можеше да скочи три метра, да изпъне гръб във въздуха, да изреве и да се претърколи, колкото трябва, за да стигне по-навътре в наказателното. И му ги свиреха.\nТия от Висшата Лига ряпа да ядат пред талантите от нашето златно поколение...\nРейтинг: 1430 21:19, 07 фев 21 Неутрално\nЛивърпул направо са в черна дупка.\nПърво загубиха ключови играчи заради контузии.\nПосле, един по един, други ключови играчи като Салах и Мане започнаха да играят предимно ганкиното.\nДнес явно беше ред на Алисон да се издъни.\nТакова стремглаво пропадане не знам дали се е случвало в историята на футбола, от подновяването на миналия сезон, та до ден-днешен... И краят му не се вижда.\nРейтинг: 970 21:25, 07 фев 21 Неутрално\nДо коментар [#38] от "Румцайс":\nЕмо Костадинов така изкара дузпа срещу германия, много качествено падаше, но скакауеца от Перник, с велизарките беше номер едно. С викове и гърчове във въздуха все едно ударен с балтия му даваха под път и над път, дори гиби не мовеше така да се извие във въздуха.\nРейтинг: 1775 21:27, 07 фев 21 Неутрално\nКлоп ги направи шампиони за отрицателно време след не знам колко ялови шампионата.\nИзвинете, но с тези играчи (с малки изключения) няма треньор, който да се справи по-добре\nРейтинг: 2791 21:27, 07 фев 21 Неутрално\nLoserpool загуби справедливо\nРейтинг: 1801 21:35, 07 фев 21 Неутрално\nЛивърпул направо са в черна дупка.Първо загубиха ключови играчи заради контузии.После, един по един, други ключови играчи като Салах и Мане започнаха да играят предимно ганкиното.Днес явно беше ред на Алисон да се издъни.Такова стремглаво пропадане не знам дали се е случвало в историята на футбола, от подновяването на миналия сезон, та до ден-днешен... И краят му не се вижда.\nЕ, не са тръгнали на изпадане .......няма драма.Трудно се запазва титла в днешно време , много трудно .\nРейтинг: 472 21:44, 07 фев 21 Весело\nЗавиждам на футболните фенове, колко малко им трябва да запълнят своя ден интелектуално :))\nСамо не мога да разбера, защо толкова много от феновете на футбол са с бирен корем дебели мазни, пък аз съм във форма.... Уж фенове на спорт, пък не го практикуват..\nНе го разбирам сигурно е над мен :)))\nРейтинг: 1300 21:59, 07 фев 21 Неутрално\nКакто и друг път съм ти казвал, ти се някакъв рядък хибрид между дървен философ и пещерен протей в лятна стаза. Футболът освен като спорт, където 22-ма ритат някаква топка има и огромна социална роля. Много почитатели на футбола са инвалиди - и там ли се чудиш, защо не го пракиткуват? Но повечето хора по света не им се удава да играят футбол и си го признават честно, но практикуват други спортове. Твоята форма не знам, каква е, но умствено определено не си в нормална форма.\nРейтинг: 1801 22:13, 07 фев 21 Неутрално\nЗавиждам на футболните фенове, колко малко им трябва да запълнят своя ден интелектуално :))Само не мога да разбера, защо толкова много от феновете на футбол са с бирен корем дебели мазни, пък аз съм във форма.... Уж фенове на спорт, пък не го практикуват..Не го разбирам сигурно е над мен :)))\n—цитат от коментар 44 на Ramon Asvalda\nКакво означава да сте във форма ?Да нямате шкембе ?Да можете да врътнете 10-ина коремни на висилката ...или просто да имате глисти ?\nРейтинг: 1801 22:27, 07 фев 21 Неутрално\nВар да го въвеждаме ли в бг?\nРейтинг: 821 22:45, 07 фев 21 Неутрално\nЛеле каква помия и омраза се лее срещу Ливърпул и колко зависими са коментарите от крайния резултат.. Да не говоря за кретените които са се нахвърлили върху вратаря на Пул. Алисън е топ вратар и този мач няма особено да промени този факт. Хората които се занимават с футбол не гледат 1 мач а годинии детайли. При вече популярната сред много топ отбори игра с опит да се изнесе топката от собственото наказателно с пасове под преса се изисква от вратаря способности с краката на полеви играч. Да, направи 3 доста груби грешки- 2 при 2 гол гол и 1 при 3 ия. Близкият кадър който показа лицето му след 2 ия гол показа голямо неспокойство и предусещах че в следващите 15 ина минути пак ще има проблеми. МОже би би било добре след такава грешка като му връщат топката да чисти вместо да играе. Но като се обърне колата пътищь 300л Пул не играха толкова слабо че да паднат с такъв резултат. ( Между другото за мен и 2 дузпи са смешни ) . Вярно е че играят малко безидейно но липсват много и важни играчи. Сигурен съм че ще завършат в топ 4 , така че няма какво да ги мислим. А тъпотиите -призиви за уволнение на Клоп даже не заслужават коментар\nРейтинг: 1434 23:23, 07 фев 21 Неутрално\nСкучен мач, едвам го догледах.\nРейтинг: 1749 01:16, 08 фев 21 Разстроено\nДо коментар [#32] от "vagabond66":Вар да го въвеждаме ли в бг?\nВ началото бях голям привърженик на "ВАР".\nСега се уверих, че с "ВАР" или без него\nфайдата е същата!\nВеднъж "ВАР" решава "така"\nи следващия път решава обратното,\nза абсолютно същото нещо!\nГнусна и противна работа!\nРейтинг: 4735 07:03, 08 фев 21 Неутрално\nСити игра с двама вратари , но и бяха далеч по-добри във всичко........\nРейтинг: 1204 11:31, 08 фев 21 Неутрално\nТези моменти на ултра преса май стават мода в последно време.\n—цитат от коментар 24 на sasoss\nИ на мен ми прави впечатление, почти всички отбори играят вече на ултра преса и който го прави по-дълго и по-ефективно печели. Направо е скучно.\nРейтинг: 1542 12:42, 08 фев 21 Неутрално\nТиаго само не стига.\nтея отпред тримцата\nнищо не правят. и така.\nРейтинг: 282 14:36, 08 фев 21 Весело\nШити с тези пари, може да си купи Меси, Роналдо, Салах, Ван Дайк и всички останали. За тях няма финансов феър плей. Ливърпул, не са машини. Те са същите 12 - 13 играча за последните 3-4 сезона. Поизчерпани са отвсякъде. Да не говорим за гладиаторите от синята част на Ливърпул, които строшиха няколко крака в мача на селския си стадион, а съдиите не видяха нищо освен картона за безумното влизане на Ричардлисън. Та така. Ще бъде трудно срещу милионерчетата от Петролния залив. Само при тях и братовчедите им от Париж няма криза. Да са живи и здрави. Новобогаташите не са уважавани никъде. Питайте Шити колко Европейски титли имат???


Пазете сърцето от магнитите за хладилник | Zdraviste.com\nПазете сърцето от магнитите за хладилник\n26 Август 2014 здраве, пейсмейкър, сърдечна дейност, сърдечно заболяване, сърце\n2014-08-26T20:06:50+00:00 Магнитите, с които облепяме хладилниците след всяка екскурзия, вредят сериозно на здравето и най вече на сърцето. Хората с електронни ... 2014-08-26T20:20:53+00:00 Здравни Статии\nСувенирите вадят пейсмейкъра от ритъм.\nМагнитите, с които облепяме хладилниците след всяка екскурзия, вредят сериозно на здравето и най вече на сърцето. Хората с електронни апаратчета усещат смущения, когато се доближат до хладилника. На здрав човек декоративните магнити не оказват влияние, но тези с пейсмейкъри веднага усещат смущения в пулса. Същото важи и за някои видове бижута, декорации по дрехите, закопчалки за чанти и други залепващи се за метал джаджи.\nПейсмейкърът е електронно устройство с батерия, което се имплантира в сърцето и подава импулс колко удара в минута да направи жизненоважният орган. И като всеки уред, който работи с ток, може да има смущения при приближаването на магнит. Интересното е, че електронните стимулатори не се разстройват от старите железни магнити, а от новите, с които се правят картинките за хладилника. Те са по-силни и по-евтини за производство. Поради това често се вграждат и в компютърните твърди дискове, слушалки, високоговорители, а също така и в играчки, бижута и дори дрехи.\nСпециалистите предупреждават, че е достатъчно да бъдете отдалечени на 3 сантиметра от магнита, за да се дестабилизират устройствата, които поддържат живота на сърдечноболните. А когато се съберат 20-30 такива пластинки на едно място, действието им се увеличава многократно.\nШвейцарските изследователи от Университетската болница в Цюрих тествали магнитчетата при 70 пациенти, които имат пейсмейкъри. Тези от 8 грама им пречели, когато ги доближат до сърцето. Когато хората се отдалечавали от магнитите, техните устройства се връщали да работят в нормален ритъм. Най-голямата опасност за тези хора е, ако на дрехите си поставят значка, която съдържа този вид магнит. Хората се чувстват зле, без да си дават сметка, че аксесоарът им пречи на сърдечната дейност.\nПродължителното излагане наистина може да струва човешки живот, предупреждават лекарите. За да предпазим себе си или близките си, е добре да внимаваме какви декорации слагаме по себе си и да разчистим вратата на хладилника от картинките.\nИзточник снимка: Danilo Rizzuti/freedigitalphotos.net


Успешно интервю за работа по телефон - Бизнес новини — Zaplata.bg\nУспешно интервю за работа по телефон\n12 Април, 2019 г.\nИнтервюто за работа по телефона е често срещан метод за интервюиране на кандидати. Много чуждестранни работодатели и не само, които нямат възможност да проведат интервю на живо, предпочитат този вариант, но има и такива, които искат да проведат интервюто по телефона, след което да ви поканят на среща очи в очи.\nЕто какво е необходимо да знаете, ако ви предстои телефонно интервю:\nПовечето интервюта включват стандартни въпроси, които са свързани с вашата автобиография, професионални компетенции, умения и др. Има работодатели, които биха задали по-сложен въпрос, като например как бихте се справили в проблемна ситуация. Необходимо е да бъдете подготвени и да покажете най-доброто от вас, за да не се почувствате неловко и да си "глътнете" граматиката.\nРаботодателят ще се свърже с вас, за да насрочите ден и час за интервюто, но е възможно да започне с въпросите веднага. Не трябва да изключвате и вероятността, че може да бъдете потърсени от непознат номер, а именно това да е вашият бъдещ работодател. Ако се намирате на шумно място, разговорът няма да бъде приятен и за двете страни. В такъв случай пропуснете обаждането, но при първа възможност се обадете.\nТрябва да подбирате думите си\nНезависимо, че водите интервю по телефона, впечатление прави начинът на изразяване. Трябва да говорите на книжовен български език, а да не използвате жаргони или чуждици.\nКогато имате интерес към дадена позиция, на която искате да кандидатствате, трябва да проявите заинтересованост, защото тя показва вашия интерес, а това прави добро впечатление на работодателя.